দেখাদেখির কতো কিছু আছে দুনিয়ায়! প্রথম ফোনের অধিকার সেকালে এখনকার মতো দেখার দরজা এতোটা উজালা পায়নি। আশির শিশু আর নব্বইয়ের শিশুর অনেক অভিন্ন অভিজ্ঞতার মতো ইন্টারনেট ব্যবহারও কারও বেশ পরে, কারও খুব আগে শুরু হয়েছে। কম্পিউটার এসে ভিসিআরকে নির্বাসনে পাঠালেও, মোবাইল ফোনে নেট এভেইলেব্‌ল হওয়ার ফলে সাইবার ক্যাফের ব্যবসায় কিন্তু ধ্বস নামেনি। গ্রাহক সেবায় এক ধাপ এগিয়ে থাকা অনেক ক্যাফেতে বাড়তি বিনোদনের খোরাক হিসেবে আছে পর্নো। একশো-দেড়শো জিবির ড্রাইভ ভর্তি মাংসল বিনোদন। ঘণ্টায় বিশ-পঁচিশ টাকা বড়ো কথা নয়। বহুকাল আগে সিনেমা হলগুলোতে এক টিকিটে দুই ছবির দর্শক উপচে পড়তো। এখন আর সেসবের কে রাখে খবর? সবই যে হাতের মুঠোয়!